cyanic-selkie/wikianc huggingface dataset:
Konsta Kapanen
Konsta Kapanen (s. 29. syyskuuta 2003 Voorhees, New Jersey, Yhdysvallat ) on suomalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan vasen laitahyökkääjä.
Seuraura
Kapanen on Kalevan Pallon kasvatti. Hän oli kaudella 2021–2022 tehoilla 17+23=40 seuran U20-joukkueen toiseksi paras pistemies Veikka Halosen jälkeen. Kapanen voitti kauden päätteeksi U20 SM-sarjan hopeaa. Hän debytoi samalla kaudella myös KalPan SM-liigajoukkueessa, jossa Kapanen pelasi kuusi runkosarjaottelua tehopistein 1+1=2. Hän teki liigadebyyttinsä kauden avauskierroksella 10. syyskuuta 2021 vieraissa Mikkelin Jukureita vastaan. Kapanen otti käyttöönsä pelinumeron 42, jota hänen isoveljensä Kasperi käytti aiemmin KalPassa. Konsta Kapanen merkittiin heti KalPan ykkösketjun vasempaan laitaan Matti Järvisen ja Aleksi Klemetin viereen. Hän sai ottelussa jääaikaa 14.15 minuuttia ja Kapanen sai kakkossyöttöpisteen Hugo Gallet'n tekemään maaliin. Hänen debyyttiinsä liittyi erikoisuus, sillä samassa ottelussa KalPassa liigadebyyttinsä teki myös Konstan samana vuonna syntynyt serkku Oliver Kapanen. Liigauransa avausmaalin Kapanen teki neljännessä ottelussaan 15. joulukuuta 2021 vieraissa Helsingin IFK:ta vastaan. Hänen osumansa hyväksyttiin videotarkistuksen jälkeen ja se jäi KalPan 2–3-voittoon päättyneen ottelun voittomaaliksi. Kapanen keräsi tasakentällisin teholukeman +2. Teemu Palmumäki valitsi hänet ottelun Alumnien tähtien kakkostähdeksi. Kapanen pelasi kauden aikana miesten pelejä myös lainalla Mestis-joukkue Iisalmen Peli-Karhuissa viisi runkosarjaottelua tehopistein 2+1=3.
Huhtikuussa 2022 Kapanen teki KalPan kanssa kaksivuotisen SM-liigasopimuksen. Hän pelasi alkukauden 2022–2023 suurimmaksi osaksi seuran U20-joukkueessa. Kapanen pelasi KalPan SM-liigajoukkueessa kuusi ottelua tehopistein 1+2=3. Hän pelasi myös 13 ottelua lainalla Mestis-joukkue Iisalmen Peli-Karhuissa. Helmikuussa 2023 KalPa lainasi Kapasen 12. helmikuuta ulottuvalla sopimuksella Tapparan SM-liigajoukkueeseen. Hän pelasi siellä kolme ottelua tehden kaksi maalia. Kaksi päivää ennen siirtotakarajaa 13. helmikuuta 2023 KalPa lainasi hänet loppukaudeksi Hämeenlinnan Pallokerhoon. Kapanen pelasi siellä kymmenen runkosarjaottelua tehden yhden syöttöpisteen, kunnes HPK:n kauden päätyttyä hän palasi IPK:n Mestis-joukkueeseen.
Maajoukkueura
Kapanen pelasi alle 20-vuotiaiden MM-kilpailuissa vuonna 2023. Yhteensä hän on pelannut 21 nuorten maaottelua.
Muuta
Kapasen isä Sami pelasi hyökkääjänä pudotuspelit mukaan lukien yhteensä 918 NHL-ottelua. Konstan äiti on Petra Kapanen ja hänellä on myös vanhemmat sisarukset Kasperi, Cassandra ja Camilla. Heistä Kasperi Kapanen pelaa hyökkääjänä NHL-seura St. Louis Bluesissa ja hän on Pittsburgh Penguinsin ensimmäisen kierroksen varaus vuodelta 2014.
Konsta Kapasen setä Kimmo Kapanen pelasi omalla urallaan SM-liigassa maalivahtina pudotuspelit mukaan lukien yhteensä 334 ottelua. Konstan serkku ja Kimmon poika Oliver Kapanen pelaa Konstan joukkuetoverina KalPan organisaatiossa ja hänellä on Montreal Canadiensin NHL-varaus vuodelta 2021. Serkusten isoisä on entinen maajoukkuehyökkääjä ja olympiakävijä (Innsbruck 1976) Hannu Kapanen, joka on tehnyt myöhemmin valmennusuran SM-liigassa. Serkusten isosetä Jari Kapanen pelasi hyökkääjänä 15 kautta Suomen pääsarjatasolla. Kapasen suvusta kuusi on kiekkoillut eri maajoukkueissa ja viisi IIHF:n alaisissa arvokisoissa. Hockey Hall of Famen mukaan vastaavaan ei ole yltänyt mikään toinen kiekkosuku.
Behexen
Behexen on suomalainen vuonna 1994 perustettu black metal -yhtye Tampereelta. Yhtyeen alkutaipaleelle sen nimi oli Lords of the Left Hand.
Historia
Yhtyeen perustivat Torog, Horns ja Reaper. Ensimmäinen äänite Reality is in Evil -demo julkaistiin vuonna 1995. Demon julkaisun jälkeen yhtye vaihtoi nimekseen Behexen, jona se nykyäänkin tunnetaan. Vuonna 1997, uuden nimen alla, yhtye julkaisi toisen demonsa Eternal Realm, jota seurasi vuonna 1998 julkaistu seuraava demo, Blessed be the Darkness.
Eternal Realmin jälkeen Reaper jätti yhtyeen, ja hänet korvasi Gargantum. Vuonna 2000 yhtye julkaisi ensimmäisen albuminsa Rituale Satanumin. Noin kolme vuotta myöhemmin yhtye solmi levytyssopimuksen suomalaisen Woodcut Recordsin kanssa ja vuonna 2004 julkaistiin toinen kokopitkä By the Blessing of Satan. Vähän tämän jälkeen yhtye teki split-albumin yhden Suomen tunnetuimman black metal -yhtyeen, Hornan, kanssa.
Vuonna 2008 julkaistiin vielä Woodcut Recordsin kautta From The Devil´s Chalice -julkaisu, joka sisälsi yhtyeen logolla varustetun hihamerkin ja tarroja sekä kolme vinyylilevyä, tuotos oli rajattu 666 painokseen. Yhtyeen kolmas kokopitkä, My Soul for His Glory, julkaistiin samaisen vuoden 2008 alussa Hammer of Haten kautta.
Huhtikuussa 2012 yhtye solmi levytyssopimuksen Debemur Morti Productionsin kanssa.
Jäsenet
200 px|thumb|right|Torog on laulanut yhtyeessä alusta asti.
Coandă
Coandă on muun muassa seuraavien henkilöiden sukunimi:
Juhani Turpeenniemi
Juhani Turpeenniemi (22. elokuuta 1932 Rovaniemi – 2. joulukuuta 2020 ) oli suomalainen jääpalloilija.
Puolustajana pelannut Juhani ”Kirre” Turpeenniemi osallistui neljiin MM-kisoihin ja saavutti hopeaa 1957 ja 1963 sekä pronssia 1961. Hän pelasi yhteensä 31 maaottelua.
Suomen mestaruuden Turpeenniemi voitti Oulun Palloseuran riveissä 1953, 1956 ja 1960–64. Hän oli ensimmäinen suomalainen, joka pelasi Ruotsin jääpallosarjoissa.
Bambergin sinfoniaorkesteri
Bambergin sinfoniaorkesteri on Bambergin kaupungissa toimiva saksalainen sinfoniaorkesteri. Se on perustettu vuonna 1946.
Budolajien suomalaiset kattojärjestöt
Suomessa toimivien budōlajien kattojärjestöt.
Suomen kendoseurojen keskusliitto
Suomen kendoseurojen keskusliitto on suomalaisten kendoseurojen kattojärjestö. Kendoliiton lajivalikoimaan kuuluvat kendō, ZNKR iaidō ja ZNKR jōdō. Liittoon kuului 2007 alussa 19 kendoseuraa, joista kaikissa harjoitellaan kendoa, mutta iaidōa ja jōdōa vain joissain. Tuhannen jäsenen raja Suomen kendoseurojen keskusliitossa meni rikki vuoden 2009 syksyllä. Suomen kendoseurojen keskusliitto on jäsenenä sekä Euroopan kendoliitossa että kansainvälisessä kendoliitossa.
95 (luku)
95 (yhdeksänkymmentäviisi) on luonnollinen luku, jota edeltää luku 94 ja seuraa luku 96.
Budolajien suomalaiset kattojärjestöt
Suomen aikidoliitto
Suomen aikidoliitossa oli vuonna 2007 57 jäsenseuraa. Kaikkiaan 3 041 lisenssin maksanutta jäsentä, joista 1 106 henkeä oli alle 19-vuotiaita (36 %) ja 850 henkeä oli naisia (28 %). Suomen aikidoliitto ry on myös rekisteröityjen liikuntayhdistysten: Suomen Liikunta ja Urheilu ry SLU:n jäsen sekä Nuori Suomi ry jäsen.
Suomen iaidoliitto
Suomen iaidoliitto on perustettu 11/1986. Liiton puheenjohtajana on perustamisesta asti toiminut Jukka Helminen. Suomen iaidoliiton jäseninä on kaksitoista suomalaista iaidoseuraa ja Suomen Musō Shinden-ryū-yhdistys.
Suomen kyudoliitto
Suomen kyudoliittoon on suomalaisten kyudōseurojen kattojärjestö. Suomen kyudoliittoon kuuluu seitsemän suomalaista kyudō-seuraa, ja se on jäsenenä Euroopan kyudoliitossa ja kansainvälisessä kyudoliitossa.
Kathy Staff
Katherine "Kathy" Staff (12. heinäkuuta 1928 Dukinfield, Cheshire – 13. joulukuuta 2008 Ashton-under-Lyne, Lancashire), alkuperäiseltä nimeltään Minnie Higginbottom, oli brittiläinen näyttelijä. Hänet tunnetaan parhaiten Nora Battyn roolista komediasarjassa Vielä virtaa.
Nuoruus
Staffin alkuperäinen nimi oli Minnie Higginbottom. Hän syntyi Dukinfieldissä, Lancashiressä vuonna 1928. Hänellä oli yksi sisko, Constance. Staff halusi esiintyjäksi jo nuorena ja osallistui useisiin kirkon järjestämiin näytelmiin. Hänen ensimmäinen työpaikkansa oli National Gas & Oil Engine Companyssa Ashton-under-Lynessä, jossa perustettiin amatöörinäyttelijäryhmä, mihin hän liittyi. Toisen maailmansodan loputtua hän oli päättänyt ryhtyä ammattinäyttelijäksi. Uransa alettua hän vaihtoi nimensä Katherine Brantiksi, ja avioliiton myötä sukunimeksi tuli Staff.
Ura
Vuonna 1973 Staff valittiin Nora Battyn rooliin televisiosarjaan Vielä virtaa. Roolista tuli Staffin tunnetuin ja hän esiintyi sarjassa yli kolmenkymmenen vuoden ajan. Vielä virtaa -sarjan ohella Staff näytteli myös sarjoissa Coronation Street ja Aina auki. Vuonna 2001 Staff lopetti sarjassa palatakseen uudelleenkäynnistettyyn Crossroadsiin. Crossroads kuitenkin lopetettiin uudelleen jo seuraavana vuonna ja Staff palasi Nora Battyn rooliin. Vuonna 2008 Staff joutui jättämään sarjan lopullisesti sairauden vuoksi.
Yksityiselämä
Staff avioitui opettaja John Staffin kanssa vuonna 1951 ja he saivat kaksi tytärtä. Hän kuoli aivokasvaimeen 80-vuotiaana saattokodissa Ashton-under-Lynessä 13. joulukuuta 2008.
José Manuel Ochotorena
thumb|José Manuel Ochotorena
José Manuel Ochotorena Santacruz (s. 16. tammikuuta 1961) on espanjalainen entinen jalkapalloilija, joka pelasi maalivahtina. Nykyään hän toimii Valencian maalivahtivalmentajana.
Urallaan Ochotorena pelasi kuudessa seurassa, muun muassa Real Madridissa. Maajoukkueessa hän pelasi yhden ottelun, vaikkakin hän oli mukana Espanjan joukkueessa MM-kisoissa 1990.
Tuntematon Lauri Törni
Tuntematon Lauri Törni on Lauri Törnistä kertova vuonna 2013 ilmestynyt kirja. Se ovat kirjoittaneet dosentti Juha Pohjonen ja tutkijatohtori Oula Silvennoinen. Kirja herätti ilmestyessään kohua.
Sisältö
Pohjonen ja Silvennoinen tuovat teoksessaan esille näkemyksen, jonka mukaan Törni oli kiistattoman lahjakas sotilas, mutta hänestä on Suomessa annettu virheellinen kuva. Törniin liittyviä hämmentäviä, ristiriitaisia ja kielteisiä piirteitä on lakaistu piiloon ja maanpetostuomiota siloteltu. Tutkijat kritisoivat eri kirjoittajia siitä, että he ovat luoneet vääristeltyä kuvaa Törnin vaiheista ja rakentaneet hänestä omien ihanteidensa mukaista sankarimyyttiä. Erityisesti kritiikki kohdistuu Törnistä neljä kirjaa kirjoittaneisiin Petri Sarjaseen ja Kari Kalloseen, joiden väitetään sekoittaneen Törni-teoksiinsa silkkaa mielikuvitusta.
Kari Kallonen tarkisti myöhemmin julkaistussa teoksessaan Törnistä esitetyt väitteet. Hän huomauttaa Silvennoisen ja Pohjosen kirjan sisältävän lukuisia virheitä, muun muassa Törnin syntymäaika ja kuolinmaa ovat virheellisiä. Tutkijat myös muun muassa väittivät, että Törni lähetettiin SS-vapaaehtoispataljoonasta häpeällisesti kotiin alkoholinkäytön ja tappelemisen vuoksi, mutta Kansallisarkistosta löytyvästä todisteesta selviää, että rangaistuina olivat aivan toiset henkilöt.
Törnin saamaa maanpetostuomiota Saksan puolelle siirtymisestä Lapin sodan aikana 1944 Silvennoinen pitää perusteltuna ja Törnin syyllisyyttä täysin kiistattomana. Hänen mukaansa Törnin oikeudenkäyntiä ei voi liittää poliittisiin sotasyyllisyys- ja asekätkentäoikeudenkäynteihin, kuten Törnin ihailijat ovat tehneet pitäen tuomiota aiheettomana. Törnin tuomio perustui Suomen rikoslakiin ja sotaväen rikoslakiin, eikä Silvennoisen mukaan asiassa ole merkkejä poliittisesta painostuksesta. Törni itse kertoi oikeudessa lähteneensä Saksaan seikkailunhalusta, mutta Silvennoisen arvion mukaan hänen on täytynyt ymmärtää toiminnan tähtäävän vallankaappaukseen Suomessa.
Teoksessa esitetyn mukaan Törni oli kaksijakoinen luonne: selvin päin pidetty, sävyisä ja sulkeutunut, mutta alkoholin vaikutuksesta aggressiivinen, arvaamaton ja jopa ympäristölleen vaarallinen. Törni käytti runsaasti alkoholia, ja se oli hänelle ongelma. Pohjosen ja Silvennoisen mukaan Törniä ei ajanut isänmaanrakkaus tai ihanteellisuus kuten mediassa on kerrottu, vaan toiminnanhalu ja sotiminen, jotka Törni itsekin kertoi motiiveikseen. Sotien jälkeen hän ei enää kyennyt sopeutumaan siviilielämään.
Kritiikki
Diplomaatti ja kirjailija J. Michael Cleverley, joka on kirjoittanut Törnistä teoksen Lauri Törni, syntynyt sotilaaksi (2003), kritisoi Pohjosen ja Silvennoisen teosta vähän uutta tietoa esittävänä, virheitä sisältävänä ja asenteellisen valikoivana. Cleverleyn mukaan teos jättää kertomatta, että Yhdysvaltain armeijan komentajat arvioivat Törnin kaikissa puolivuotisarvioissa parhaiden upseeriensa joukkoon ja häntä luonnehdittiin erittäin älykkääksi, korrektisti käyttäytyväksi sekä synnynnäiseksi johtajaksi. Cleverleyn mukaan Törni oli todellista sankariainesta.
Jussi Niinistön mielestä kirja ei tuo esiin mitään uutta Törnistä. Hänen mukaansa ikäviä asioita, kuten Törnin alkoholinkäyttöä tai maanpetostuomiota, ei ole Suomessa aikaisemmin siloteltu. Hän arvelee kirjan kirjoittajien haluavan esiintyä myytinmurtajina edistääkseen kirjan myyntiä. Niinistön mukaan yhdysvaltalaisille Törnin menneisyys Saksan SS-joukoissa on kuitenkin ollut vaikea sulattaa.
Marie Ewrelius
Marie Ewrelius (s. 31. heinäkuuta 1967) on ruotsalainen uransa päättänyt jalkapallopuolustaja. Hän on edustanut Ruotsin naisten jalkapallomaajoukkuetta.
Tuntematon Lauri Törni
Kritiikki
Vesa Karonen sekä kiittää että kritisoi Pohjosen ja Silvennoisen kirjaa. Kritiikkiä saa ehkä turhakin pikkutarkkuus sekä esimerkiksi virhe kuolinpaikassa. Kiitosta saa se, että tutkijat ovat tehneet "perinpohjaisen elämäkerran, jossa selvitetään toden ja keksityn osuudet", ja ampuvat alas sankaritarinoita.
Nieminen (Rääkkylä)
Nieminen on kylä Rääkkylässä. Kylässä on lähes 500 asukasta. Kylän keskus on Kompakka. Runsasvetinen kylä sijaitsee kahden järven, Suur-Onkamon ja Oriveden vesistöön kuuluvan Jänisselän välissä. Naapurikylä on Sintsi.
Kylä on Hammaslahti–Rääkkylä-tien eli seututien 484 varrella. Matkaa Rääkkylään on 20 kilometriä, Hammaslahteen 10 kilometriä, Joensuuhun 43 kilometriä ja Kiteelle 40 kilometriä.
Niemisessä on kauppa, jossa on lääkekaappi ja asiamiesposti. Sen pihapiirissä on ekopiste. Kylässä on eri alojen yksityisyrittäjiä, hevostiloja ja maatiloja. Kylässä on ollut saha ja tiilitehdas, jotka suljettiin 1960-luvulla. Kylän keskeinen kokoontumispaikka on Niemisen urheilutalo.
Koulu on lakkautettu. Lapset käyvät Rasivaaran koulussa tai Nivan koulussa. Niemisessä on hautausmaa ja kappeli.
Urheiluseura Niemisen Urheilijat on kyläläisiä yhdistävä seura. Niemisessä toimii nuorisoseura.
Nähtävyyksiä
Kylän lähellä sijaitsevat Vuoniemen rantojensuojelualue ja Kirkkovuori.
Melanie Stokke
Melanie Stokke (s. 1. lokakuuta 1996 Nordstrand) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Stokke edusti Norjaa Fed Cupissa ensimmäisen kerran vuonna 2013.
Yleisanestesia
Yleisanestesia eli nukutus eli narkoosi tarkoittaa tilaa, jossa potilas ei tunne kipua eikä tiedosta tapahtumia, ei reagoi kipuun eikä muista sitä jälkikäteen. Yleisanestesia on siis eräs anestesian muoto eli keino poistaa kipu toimenpiteen ajaksi.
Yleisanestesiaa käytetään isompien leikkausten yhteydessä, pienissä leikkauksissa sitä ei yleensä käytetä. Yleisanestesian aikaansaamiseksi käytetään useiden eri lääkkeiden yhdistelmää. Siten turvallinen yleisanestesia on vaativa erikoislääketieteellinen tehtävä. Anestesian tasoa ja potilaan elintoimintoja täytyy seurata koko anestesian ajan.
Potilas ei ole unessa, koska unessa pystyy reagoimaan kipuun, mutta potilas ei ole varsinaisesti koomassakaan. Itse asiassa anestesiatilasta tiedetään suhteellisen vähän. On yleistä, että vaikka tietoisia muistikuvia ei jää, potilas saattaa nähdä unta kivusta.
Yleisanestesian aikana nukutetun potilaan elintoimintoja seurataan tarkoin leikkauksen ja yleiskunnon vaatimalla laajuudella. Tarvittaessa monitoroidaan myös lihasrelaksaation astetta ja unen syvyyttä.
Yleisanestesian jälkeen käytetään varsinaisia keskushermostoon vaikuttavia kipulääkkeitä, kuten opiaatteja (yleensä morfiini tai oksikodoni), erilaisia paikallisia puudutuksia sekä tavallisia tulehduskipulääkkeitä.
Yleisanestesian vaiheet
Nykyaikaisessa yleisanestesiassa on ainakin kaksi osaa: kivun lievitys, sedaatio eli nukuttaminen ja tarvittaessa lisäksi lihasrelaksaatio. Kipua lääkitään opioidijohdoksilla, joilla on myös unettava vaikutus. Varsinainen nukahtaminen saadaan aikaan anestesia-aineilla. Anestesia-aineita annetaan tavallisesti ensin suoneen, jolloin aikaansaadaan anestesiainduktio. Tämän jälkeen annetaan hengitettävää anestesiakaasua tai laskimonsisäistä nukutusainetta anestesian ylläpitämiseksi. Anestesia-aineilla on myös kipua vähentävä vaikutus. Kolmanneksi joissakin leikkauksissa annetaan lihasrelaksanttia lihasjänteyden alentamiseksi.
Yleisanestesian tavoitteet
Yleisanestesialla tavoitellaan seuraavaa:
Hedda Ødegaard
Hedda Ødegaard (s. 7. tammikuuta 1995 Lillestrøm) on norjalainen tennispelaaja. Odegaard edusti Norjaa Fed Cupissa ensimmäisen kerran vuonna 2010.
Mauri Miettinen
Miettinen valittiin eduskuntaan ensimmäisen kerran vuoden 1972 vaaleissa Mikkelin läänin vaalipiiristä. Hänet valittiin sittemmin jatkamaan kokoomuksen kansanedustajana viisissä seuraavissa vaaleissa. Eduskuntaurallaan Miettinen toimi kahden eri valiokunnan puheenjohtajana, toisen lakivaliokunnan puheenjohtaja hän oli vuodet 1979–1983 ja puolustusvaliokunnan puheenjohtaja vuodesta 1983 vuoteen 1989. Hän toimi myös eduskunnan pankkivaltuusmiesten (myöhemmin pankkivaltuusto) johdossa vuosina 1987–1989.
Vuoden 1990 alussa Miettisestä tuli Holkerin hallituksen sosiaali- ja terveysministeri Helena Pesolan siirryttyä Kansaneläkelaitoksen johtajaksi. Hän toimi ministerinä huhtikuuhun 1991. Kansanedustajana hän jatkoi vielä huhtikuuhun 1993, jolloin hän siirtyi Kymen läänin maaherraksi edellisen viranhaltijan Matti Jaatisen siirryttyä eläkkeelle. Miettinen toimi maaherrana vuoteen 1997, jolloin Kymen lääni lakkautettiin suuressa lääniuudistuksessa.
Miettinen on koulutukseltaan liikemetsänhoitaja, joksi hän valmistui vuonna 1965. Vuodet 1965–1972 hän työskenteli myyntipäällikkönä Pellos Oy:ssä ja vuodet 1974–1989 erityistehtävissä Suomen Metsäteollisuuden Keskusliiton palveluksessa. Mauri Miettinen on naimisissa Seija Miettisen (o.s. Leskinen) kanssa, jonka kanssa hänellä on kolme lasta.
Tampereen Kaupunkilähetys
Tampereen Kaupunkilähetys ry on vuonna 1907 perustettu yleishyödyllinen sosiaalialan järjestö. Tampereen Kaupunkilähetyksen toiminta alkoi vuonna 1881 yhdistykseksi järjestäytymättömänä toimintana pastori K. O. Fontellin aloittaessa pyhäkoulutyön. Tampereen Kaupunkilähetys -nimeä käytettiin säilyneiden asiakirjojen mukaan ensimmäisen kerran vuonna 1884. Toimintaa varten perustettiin yhdistys toukokuun 28. päivänä 1907. Samoihin aikoihin syntyivät myös Helsingin (nykyisin HelsinkiMissio) ja Turun Kaupunkilähetykset (nykyisin Tukenasi ry) Skotlannissa 1826 perustetun Glasgow City Missionin mallin mukaisesti.
Tampereen Kaupunkilähetys ry:n nimi muuttui 1.1.2020 TampereMissio ry:ksi. TampereMissio ry toteuttaa kansalais- ja vapaaehtoistoimintaa, sosiaali- ja vanhustyön kehittämistoimintaa, varainhankintaa sekä viestintää yhdistyksen omana toimintana. Kehittämishankkeet ja toiminnot ovat pääosin Sosiaali- ja terveysjärjestöjen avustuskeskuksen (STEA) sekä Tampereen kaupungin rahoittamia.
Åke Heiniö
Åke Alfons Heiniö (21. helmikuuta 1919 Helsinki – 22. huhtikuuta 2007 Helsinki) oli suomalainen juristi, virkamies ja järjestöjohtaja.
Heiniön vanhemmat olivat rautatieläinen Kalle Heiniö, aiemmin Hellqvist, ja Selma Cecilia Tallberg ja puoliso 1943–1980 Alice Christine Birgitte Hinsberg. Heiniö tuli ylioppilaaksi 1939 ja suoritti Kadettikoulun 1941 ja ylemmän oikeustutkinnon 1948, varatuomarin arvon hän sai 1952. Heiniö oli Pohja-yhtymän tarkastaja 1945–1947, Suomen Suurkisat -yhdistuksen virkailija 1947, Maatalousseurojen Keskusliiton asutusvaliokunnan lainopillinen avustaja 1948, maatalousministeriön asutusasiainosaston ylimääräinen esittelijä 1948–1952, Suomen Työnantajain Keskusliiton sihteeri 1952, työehtosopimusosaston osastopäällikkö 1955–1961 ja pääsihteeri 1958–1961 sekä Graafisen Teollisuuden Työnantajaliiton johtaja 1962 ja toimitusjohtaja 1962–1979. Hän työskenteli myös Graafisen keskusliiton ja Sanomalehtien liiton toimitusjohtajana ja oli vakuutusoikeuden jäsen 1954–955 ja 1959–1960. Heiniöllä oli lisäksi useita graafisen alan luottamustehtäviä. Haavoittuminen Talin–Ihantalan taistelussa jatkosodassa esti Heiniön suunnitteleman upseerinuran. Talvisotaan hän osallistui sotamiehenä, jatkosotaan joukkueenjohtajana ja komppanianpäällikkönä. Sotilasarvoltaan hän oli reservin majuri (1978). Heiniö tunnettiin myös vapaamuurarina.
Arto Räty
pienoiskuva|Räty vuonna 2015 Arto Tuomas Räty (s. 25. lokakuuta 1955 Parikkala) on suomalainen kenraaliluutnantti evp. Prikaatikenraaliksi Räty ylennettiin vuonna 2004 ja kenraaliluutnantiksi vuonna 2010.
Rädyn ura huipentui Suomen puolustusministeriön kansliapäällikkönä tammikuusta 2011 vuoden 2015 loppuun, minkä jälkeen hän jäi eläkkeelle. Räty toimi myös Turvallisuuskomitean puheenjohtajana vuoden 2015 loppuun. Helmikuussa 2016 hän aloitti johtotehtävissä Fortumilla.
Ura sotilaana
Arto Räty valmistui Kadettikoulusta vuonna 1979. Sotakorkeakoulun maasotalinjalta hän valmistui 1989, ja yleisesikuntaupseerin tutkinnon Räty suoritti samana vuonna. Lisäksi hän on suorittanut opintoja Yhdysvalloissa, Ruotsissa ja Saksassa.
Valmistumisensa jälkeen Räty toimi toimistopäällikkönä Helsingin sotilaspiirin esikunnassa 1989–1992. Pääesikunnassa hän työskenteli osastoesiupseerina operatiivisella osastolla 1992–1994 ja apulaisosastopäällikkönä kansainvälisellä osastolla 1997–2000. Näiden toimien välissä hän oli apulaissotilasasiamiehenä ja Naton yhteysupseerina Brysselissä vuodet 1994–1997.
Vuonna 2000 Räty toimi Suomen pataljoonan komentajana KFOR-operaatiossa Kosovossa. Sieltä hän siirtyi jo samana vuonna Porin prikaatin komentajaksi, missä tehtävässä hän toimi vuodet 2000–2002. Sen jälkeen hän toimi maanpuolustuskurssien johtajana Maanpuolustuskorkeakoulussa 2003–2004, minkä jälkeen vuosina 2004–2008 hän johti puolustusministeriön kansallisen puolustuspolitiikan yksikköä.
Vuosina 2008–2009 Räty palveli Maavoimien esikuntapäällikkönä. Vuosina 2009–2010 hän toimi operaatiopäällikkönä Puolustusvoimain pääesikunnassa. Hänet ylennettiin kenraaliluutnantin arvoon jälkimmäisenä päällikkövuotenaan.
Puolustusministeriön kansliapäällikkönä
Suomen puolustusministeriön kansliapäällikkönä hän toimi 2011–2015, ja hän haki tähän tehtävään uudelle viisivuotiskaudelle yhtenä viidestä hakijasta, ja monet pitivät häntä ennakkosuosikkina ja hänestä povattiin jopa puolustusvoimain komentajaa.
Syksyllä 2015 Sipilän hallituksen puolustusministeri Jussi Niinistön (ps) esitti Rädyn seuraajaksi kuitenkin insinöörikenraalimajuri Jukka Juustia. Poliittisen väännön ja julkisen keskustelun jälkeen hallitus nimitti Juustin, ja Rädyn virkakausi päättyy vuoden 2015 lopussa.
Työryhmä tankkeri-kuljetuskoneiden hankinnasta
Vuonna 2006 Räty johti työryhmää, jonka suosituksena oli hankkia kaksi ilmatankkaus-kuljetuslentokonetta. Tyypiksi työryhmä suositteli Airbusin A330 MRTT -monitoimikonetta, jotka maksavat arviolta 150 miljoonaa eroa kappaleelta. Niiden avulla voitaisiin hankkia kaikille F-18 Hornet -lentäjille ilmatankkauspätevyys ja käyttää niitä pääasiassa Finnairin käytössä, mistä otettuna ne voitaisiin muuttaa vuorokauden kuluessa sotilaallista käyttöä varten.
Fukuin prefektuuri
Fukuin prefektuuri sijaitsee Chūbun alueella Honshūn saaren länsirannikolla Japanissa. Prefektuurin pääkaupunki on Fukui, ja se rajoittuu Ishikawan, Gifun, Shigan ja Kioton prefektuureihin. Sen asukasluku on 799 000 (vuonna 2012) ja pinta-ala 4 190,52 neliökilometriä
Maantiede
Prefektuuri on vuoristoinen, ja sen ilmastolle ovat tyypillisiä runsaat sateet, kosteus ja runsaslumiset talvet. Alueen tärkein nähtävyys on Eihei-Ji, zen-buddhalaisen sōtō-koulukunnan päätemppeli.
Aluejako
Fukuin prefektuuri jakautuu yhdeksään kaupunkiin ja kahdeksaan muuhun kuntaan, jotka ovat kaikki maaseutukaupunkeja. Kunnat kuuluvat seitsemään piirikuntaan, joilla ei ole hallinnollista merkitystä.
Historia
Ennen prefektuurin muodostamista vuonna 1871 alue koostui Wakasan ja Echizenin vanhoista provinsseista. Prefektuurin pääkaupunki Fukui on perustettu 1500-luvulla.
Aki Parviainen
Aki Uolevi Parviainen (s. 26. lokakuuta 1974 Helsinki) on suomalainen keihäänheittäjä, joka edusti urallaan Joensuun Katajaa. Hän on Pyhäselän Urheilijoiden kasvatti.
Parviaisen suurimpiin saavutuksiin lukeutuu maailmanmestaruus Sevillan MM-kisoissa 1999. Sydneyn olympialaisissa 2000 hän sijoittui viidenneksi, ja Edmontonin MM-kisoissa 2001 hän sijoittui hopealle. Parviainen on keihäänheiton Suomen ennätyksen haltija tuloksella 93,09, jonka hän heitti vuonna 1999 Kuortaneella. Pidemmälle ovat heittäneet ainoastaan Jan Železný, Johannes Vetter ja Thomas Röhler.
Parviainen lopetti urheilu-uransa vuonna 2006 vammojen vuoksi.
Ramón Montoya
Ramón Montoya Salazar (2. marraskuuta 1880 Madrid, Espanja – 1949 ) oli espanjalainen romanimuusikko. Hänen veljenpoikansa oli flamencokitaristi Carlos Montoya. Ramón Montoya opetti veljenpojalleen kitaransoittoa, kun tämä oli lapsi. Ramón Montoya aloitti soittamisen ja laulamisen kahviloissa 14-vuotiaana. Hän tuli tunnetuksi säveltäjänä ja säestäjänä. Hän vaikutti monen muusikon uraan, esimerkiksi Paco de Lucían, Niño Ricardon ja Sabicasin, ja kehitti modernin flamencokitaratekniikan.
Montoya esiintyi 15 vuotta yhdessä Antonio Chacónin kanssa. Hän aloitti kitarakonserttien pitämisen, kun kitara sitä ennen oli ollut pääasiassa säestyssoitin. Hän teki kiertueita Euroopassa ja Amerikassa.
Ljungbyån
Ljungbyån on Ruotsissa Kalmarin läänissä virtaava 48 kilometriä pitkä joki, joka kuuluu Ljungbyånin vesistössä sen 77 kilometriä pitkään pääuomaan. Joen valuma-alueen pinta-ala on 758 neliökilometriä ja se laskee Itämeren pääaltaan Kalmarinsalmeen Kalmarin kunnassa.
Joella on kartan mukaan 2-3 bifurkaatiohaaraa, joiden aitous pitäisi varmistaa muista lähteistä.
Vesivoimaa
Ljungbyånin pääuomassa on 2 vesivoimalaitosta: Kölby ja Djupafors. Voimaloiden yhteisteho on 0,1 megawattia ja niiden vuosituotanto on noin 0,2 gigawattituntia.
Luettelo Yhdistyneiden kansakuntien turvallisuusneuvoston päätöslauselmista (1982–1987)
Tämä on luettelo Yhdistyneiden kansakuntien turvallisuusneuvoston päätöslauselmista 501–600 , jotka hyväksyttiin 25. helmikuuta 1982 ja 19. lokakuuta 1987 välisenä aikana.
Kauralampi (Jyväskylä)
Kauralampi on Keski-Suomessa Jyväskylässä Humman kylän lähellä sijaitseva lampi.
Maantietoa
Lammen pinta-ala on 3,2 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 850 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vuojoen valuma-alueeseen (14.283) se kuuluu. Lammen vedenpinnan korkeus on 139,1 metriä mpy.
Olive Branch
Olive Branch on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 33 486. Kaupunki kuuluu DeSoton piirikuntaan.
Olive Branch on osa Memphisin metropolialuetta.
Pyykinpesuaine
thumb|Jauhemaista pyykinpesuainetta. Pyykinpesuaine on pesuaine, jota käytetään pestäessä pyykkiä käsin, pesukoneessa tai muuten. Erilaisille tekstiileille sopivat eri pesuaineet.
Grönberg
Grönberg on muun muassa seuraavien henkilöiden sukunimi:
Pyykinpesuaine
Valkopyykin, väripyykin/kirjopyykin ja mustan pyykin pesuaineet
Zeoliitti voi jättää valkoisia raitoja mustiin vaatteisiin. Mustan pyykin pesuaineissa zeoliittia ei ole.
Valkopesuaine voi haalistaa värillistä pyykkiä. Jos valkaisuaine on natriumperboraatti ilman aktivaattoria, se ei haalista enintään 40 asteen lämpöisessä pesussa.
Robert Darnton
pienoiskuva|Robert Darnton Robert Darnton (s. 10. toukokuuta 1939) on yhdysvaltalainen historiantutkija, joka on erikoistunut kulttuurihistoriaan ja 1700-luvun Ranskan vaiheisiin. Hänen isänsä oli sotakirjeenvaihtaja Byron Darnton ja veljensä on journalisti John Darnton.
Darntonin ura
Vuonna 1968 Darnton palkattiin Princetonin yliopistoon, ja hänestä tuli Euroopan historian professori. Eläköidyttyään professuurista vuonna 2007 hänet valittiin Harvardin yliopiston kirjastonjohtajaksi.
Tutkimukset ja toiminta
pienoiskuva|Prof. Darnton (vas.) kanssa prof. [[Hans Tuzzi Festivaletteratura Mantova, 8. syyskuuta 2018.]]
Darnton on kirja-alan ja julkaisemisen historian uraauurtava tutkija. Myös elektroninen julkaiseminen ja tiedonsaannin vapaus ovat hänen kiinnostuksensa kohteita. Hän on ollut 1970-luvulla perustamassa Gutenberg-projektia.
96 (luku)
96 (yhdeksänkymmentäkuusi) on luonnollinen luku, jota edeltää luku 95 ja seuraa luku 97.
Regensburger Domspatzen
Regensburger Domspatzen on Saksassa Regensburgissa toimiva poikakuoro ja perustettu vuonna 975. Se on maailman vanhin poikakuoro.
Kuoroa johtanut paavi Benedictuksen veli sulki silmänsä kuorossa harjoitetulle väkivallalle. Kuoron johtajat ja muut aikuiset raiskasivat ja pahoinpitelivät laulajia vuosikymmenet, kunnes asia paljastui julkisuuteen vuonna 2010.
5451 Plato
5451 Plato on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä antiikin kreikkalaisen filosofin, Platonin mukaan. Ennen nimeämistään tämä asteroidi tunnettiin tunnuksella 4598 P-L. Koska Platon absoluuttinen magnitudi (H) on 14,2, sen läpimitta on todennäköisesti välillä 4–9 kilometriä. Tätä päävyöhykkeen asteroidia ei pidä sekoittaa transneptuniseen kohteeseen 134340 Pluto.
Vilho Tilkanen
Vilho Oskari Tilkanen (14. huhtikuuta 1885 Karinainen – 1. elokuuta 1945 Karinainen) oli suomalainen kilpapyöräilijä.
Turun Urheiluliittoa edustanut Vilho Tilkanen osallistui Tukholman 1912 olympialaisten maantiepyöräilyyn. Hän sijoittui henkilökohtaisessa 320 kilometrin kilpailussa toiseksi parhaana suomalaisena 21:nneksi. Joukkuekilpailussa Suomen joukkue sijoittui viidenneksi.
Ultima Thule (virolainen yhtye)
Ultima Thule on virolainen rockyhtye, joka perustettiin Tallinnassa vuonna 1986.
Vilho Tilkanen
Tilkanen harrasti useita urheilulajeja, mutta pyöräilystä tuli päälaji vuonna 1910, kun Turun poliisilaitos oli antanut hänelle luvan polkupyörällä ajamiseen.
Tilkanen avioitui vuonna 1919 pöytyäläisen Elsa Saarelaisen kanssa. Pariskunta sai neljä lasta.
Ultima Thule (virolainen yhtye)
Yhtyeen esikoisalbumi Ultima Thule ilmestyi vuonna 1988. yhtye oli merkittävässä roolissa laulavassa vallankumouksessa, joka johti Viron uudelleen itsenäistymiseen vuonna 1991.
Yhtyeen alkuperäinen laulaja Tõnis Mägi on 2000-luvulla keskittynyt soolouraan kuten myös entinen rumpali Peeter Jõgioja, joka esiintyi vuonna 2004 Eurovision laulukilpailussa Neiokõsõ-ryhmän kanssa. 2000-luvulla yhtyeeltä on ilmestynyt kaksi albumia, Ingel Ja Suli (2005) ja Jälgede jälgedes (2010).
Yhtye palkittiin Eesti Muusikaauhinnadissa helmikuussa 2011 kolmella arvostettulla palkinnolla - paras artisti, vuoden paras rock-yhtye ja vuoden albumi Jälgede Jälgedes.
Nightfall in Middle-Earth
Nightfall in Middle-Earth on Blind Guardianin kuudes studioalbumi. Yhtye eteni tällä levyllä yhä eeppisempiin ja mahtipontisempiin sävellyksiin. Vuonna 1998 julkaistu levy on konseptialbumi ja pohjautuu J. R. R. Tolkienin Silmarillion-teokseen. Tarinaa kuljettavat levyllä eteenpäin varsinaisten kappaleiden lisäksi erityiset väliosat, jotka koostuvat kirjan hahmojen vuoropuheluista, pienistä laulelmista ja kerrontaosioista.
Tällä levyllä tapahtui myös ensimmäinen muutos yhtyeen kokoonpanoon sitten demoaikojen. Hansi Kürsch otti laulutunteja ja ryhtyi panostamaan entistäkin upeampiin laulusuorituksiin. Basson varteen palkattiin Oliver Holzwarth, joka toimii edelleen Blind Guardianin sessio- ja livebasistina.
Levyltä julkaistiin single Mirror Mirror.
Kappaleet
(*) väliosa
Nokia 5300
Nokia 5300 Xpress Music on Nokian valmistama musiikkipuhelin. Nokia 5300 saatavat värit ovat valkoinen ja punainen, valkoinen ja harmaa, valkoinen ja pinkki, valkoinen ja sininen ja kokomusta. Sitä on tuotettu vuodesta 2006 lähtien.
Mariner 2
Mariner 2 oli ensimmäinen tehtävässään onnistunut NASAn Mariner-planeettaluotain. Se laukaistiin 27. elokuuta 1962 kolmen ja puolen kuukauden lennolleen kohti Venusta. Se ohitti Venuksen 34 745 kilometrin etäisyydeltä joulukuussa 1962.
Matkallaan se mittasi, ensimmäistä kertaa, aurinkotuulta ja planeettojen välistä tomua, joka osoittautui odotettua vähäisemmäksi. Lisäksi Mariner 2 havaitsi Auringosta peräisin olevia suurienergiaisia latautuneita hiukkasia, mukaan lukien useita lyhyitä Auringon purkauksia, samoin kuin Aurinkokunnan ulkopuolelta peräisin olevaa avaruussäteilyä.
Lentäessään 14. joulukuuta 1962 Venuksen ohi Mariner 2 luotasi planeettaa radiometreillään osoittaen, että Venuksen pilvet olivat viileitä mutta planeetan pinta hyvin kuuma.
Nyt jo toimimaton luotain kiertää edelleen Aurinkoa.
Aiheesta muualla
Mariner
Orkestra Suora Lähetys
Orkestra Suora lähetys on vuonna 2002 perustettu suomalainen mustalaismusiikki- ja gospelyhtye. Yhtyeen perustivat Mertsi Lindgren, Dimitri Grönfors ja Timi Järvivuori. Yhtye tunnettiin aiemmin nimillä Lauluyhtye ja Trio Suoran Lähetys. Yhtye voitti vuonna 2009 Ourvision-laulukilpailun ja sai levytyssopimuksen. Vuonna 2012 yhtye julkaisi ensilevynsä Olen Yksi Meistä. Vuosina 2017–2022 Orkestra Suora Lähetys teki laajaa yhteistyötä Samuli Edelmann in kanssa. Vuonna 2018 yhtye julkaisi yhdessä Edelmannin kanssa tehdyn Käteni-levyn, jossa yhtye oli 9-jäsenisenä. Laajempi kokoonpano on käyttänyt nimeä Orkestra Suora Lähetys. Käteni-levyn jälkeen Orkestra Suora Lähetys toimi Edelmanin yhtyeenä keikoilla ja he tekivät yhdessä joulukonsertteja.
Jäsenet
Päivitetty: 8.4.2020
Åkerman
Åkerman on muun muassa seuraavien henkilöiden sukunimi:
Johan Kankkonen
Johan Werner Kankkonen (11. heinäkuuta 1886 Kokkola – 3. helmikuuta 1955 Ylivieska) oli suomalainen kilpapyöräilijä ja kauppias.
Kokkolan Nuorisoseuran Urheilijoita edustanut Kankkonen osallistui Tukholman 1912 olympialaisten maantiepyöräilyyn. Hän sijoittui henkilökohtaisessa 320 kilometrin kilpailussa 34:nneksi. Joukkuekilpailussa Suomen joukkue sijoittui viidenneksi.
Ammatiltaan Johan Kankkonen oli kauppias.
Shirley
thumb|Kirjailija Charlotte Brontë Shirley on englantilaisen kirjailijan Charlotte Brontën kirjoittama romaani vuodelta 1849. Se on Brontën toinen julkaistu romaani. Kirjalla ei ole yhtä selkeää päähenkilöä, vaan se kertoo kahdesta naisesta, Shirley Keeldarista ja Caroline Helstonesta, ja kahdesta miehestä, Robert ja Louis Mooresta. Shirley on rikas, Caroline köyhä, Robert on tehtailija ja kamppailee sodan aiheuttamien ongelmien kanssa, hänen veljensä Louis on Shirleyn entinen kotiopettaja. Teos sijoittuu kirjailijan kotiseudulle Yorkshireen Napoleonin sotien ja luddiittien aikaan. Carolinen hahmon uskotaan perustuvan Brontën sisareen Anneen, joka kuoli Brontën kirjoittaessa kirjaa. Myös Brontën toinen sisar Emily ja veli Branwell kuolivat kirjan kirjoittamisen aikana.
Ensijulkaisunsa aikaan vuonna 1849 useat arvostelijat pitivät Shirleyta pettymyksenä Brontën ensimmäisen ja kehutun teoksen Kotiopettajattaren romaanin jälkeen. Myöhemmät arvostelijat ovat kuitenkin kehuneet teoksen feministisyyttä.
Immigrant Song
Immigrant Song on rockyhtye Led Zeppelinin kappale. Se julkaistiin yhtyeen kolmannella albumilla Led Zeppelin III vuonna 1970. Kyseessä on yksi folkhenkisen albumin harvoista raskaista kappaleista.
Kappale esitettiin ensimmäistä kertaa yleisölle 28. kesäkuuta 1970 Bathin festivaaleilla, Somersetissä Englannissa.
”Immigrant Song” aloitti Led Zeppelinin jokaisen konsertin vuosina 1970 ja 1972. Vuonna 1973 kappale toimi encorena, mutta pian se poistettiin esiintymisistä. Kappaleen liveversio löytyy yhtyeen albumeilta Led Zeppelin BBC Sessions (taltioitu vuonna 1971 Lontoossa) ja How the West Was Won (taltioitu vuonna 1972 Long Beach Arenalla).
Kappaleen kuvaus
Kappaleessa on jatkuva nopeatahtinen tempo, jossa rummut ja basso ovat pääosassa. Kitara on poikkeuksellisesti sivuosassa. Nopeatahtisen tempon käynnistyessä laulaja Robert Plant päästää kuuluisan kiljaisunsa, joka on lainattu televisiosarjan Salainen agentti 86 tunnusmusiikista.
Kappaleen sanoitus kertoo viikingeistä. Immigrant song kirjoitettiin Led Zeppelinin kiertueella, jonka he tekivät vuoden 1970 puolivälissä. Kiertue alkoi Reykjavikista, Islannissa, jossa ei paljon tuohon aikaan kiertueet pysähtyneet, johtuen syrjäisestä sijainnista ja pienestä väestömäärästä. Innostunut vastaanotto kuitenkin inspiroi Plantia kirjoittamaan laulun.
Cover-versiot
Seuraavat yhtyeet ovat versioineet Immigrant Song -kappaleen:
Alison Parkerin ja Adam Wardin murha
Alison Parkerin ja Adam Wardin murha oli elokuussa 2015 Roanokessa Virginiassa tapahtunut verityö, joka herätti huomiota, koska se tapahtui paikallistelevisio WDBJ:n suorassa lähetyksessä.
Toimittaja Alison Parker oli 26. elokuuta 2015 kello 6.45 lähellä Smith Mountain Lakea haastattelemassa Vickie Gardneria, kun heitä ammuttiin suorassa lähetyksessä. Veriteon uhrit, 24-vuotias toimittaja Alison Parker ja 27-vuotias kuvaaja Adam Ward kuolivat tapahtumapaikalla. Haastateltava Vickie Gardner loukkaantui ammuskelussa.
Myöhemmin samana päivänä ampuja Vester Flanagan teki itsemurhan. Hänellä ei ollut henkilökohtaista kaunaa ammuttuja kohtaan, mutta hän oli kokenut saaneensa huonoa kohtelua ollessaan kyseisen TV-yhtiön palveluksessa.
Sandelin
Sandelin on muun muassa seuraavien henkilöiden sukunimi:
Nastopoli
Ammatillisella puolella pystyi opiskelemaan muovia tai elektroniikka- ja tietoliikenneasentajaksi. Syksystä 2016 lähtien Nastopoliin ei otettu enää uusia ammatillisten koulutuksen opiskelijoita.
Nastopolin lukiopuolella (Rakokiventie 2, 15550 Nastola) saattoi erikoistua tekniikkapainotteiselle linjalle normaalilukion lisäksi. Nastopolin lukio siirtyi Lahden kaupungin lukioksi 1.8.2016 alkaen ja Lahden lyseon lukion rehtori toimi myös Nastopolin lukion rehtorina. Vuonna 2018 uutisoitiin lukiokoulutuksen lakkauttamisesta Nastopolissa. Nastopolin viimeiset lukiolaiset valmistuvat kevätlukukaudella 2021.
Jennifer Egelryd
Jennifer Egelryd (s. 25. heinäkuuta 1990 Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue AIK:n paidassa.
Egelryd on naimisissa näyttelijä Kalle Zemanin kanssa, ja heille syntyi poikalapsi vuonna 2017.
Proliini
thumb|3D-malli proliinimolekyylistä Proliini eli 2-pyrrolidiinikarboksyylihappo (C5H9NO2) on yksi geneettisen koodin 20 aminohaposta. Se on ei-välttämätön aminohappo. Kehomme valmistaa itse riittäviä määriä proliinia glutamaatista. Sen sivuketju on syklinen ja aminoryhmä on sekundäärinen. Poikkeuksellisen rakenteensa ansiosta proliini voi rikkoa proteiinien alfa-kierteitä ja se on yleinen beta-käännöksissä.
Peptideissä (kuten proteiineissa) proliini muodostaa tertiäärisen amidin. Koska sen typpeen on liittynyt vetyä, se voi muodostaa vetysidoksen.
L-proliinin CAS-numero on 147-85-3, D-proliinin CAS-numero on 344-25-2 ja DL-proliinin CAS-numero on 609-36-9. Sen isoelektrinen piste on 6,30.
Krama
thumb|Kambodžalaisella naisella on krama-päähine
Krama on lähinnä khmerien maaseudulla käyttämä yleiskäyttöinen päähine. Sitä käytetään Kambodžassa yleensä suojana auringolta, pölyltä ja tuulelta. Kramaa käytetään yleensä huivina päässä tai kaulaliinana, mutta sillä on myös monia muita käyttötarkoituksia.
Axiom Space
Axiom Space on yhdysvaltalainen avaruusteollisuuden yritys, jonka päämaja sijaitsee Houstonissa. Yritys on perustettu vuonna 2016 ja se aikoo rakentaa oman avaruusaseman matalalle Maan kiertoradalle. Yrityksen perustajiin kuuluvat Mike Suffredini, joka työskenteli Nasalle kymmenen vuotta ennen lopettamistaan vuonna 2015, ja Kam Ghaffarian, joka on ollut perustamassa Stinger Ghaffarian Technologies -yritystä.
Yritys lähetti retkikunnan Kansainväliselle avaruusasemalle 8. huhtikuuta 2022. Ax-1 -tehtävä käytti SpaceX:n Crew Dragon -alusta.
Yritys lähettää toisen retkikunnan Kansainväliselle avaruusasemalle 5. toukokuuta 2023. Ax-2 -tehtävä käyttää SpaceX:n Crew Dragon -alusta.
Särkijärvi (Jyväskylä, Varrasperä)
Särkijärvi on Keski-Suomessa Jyväskylässä Varrasperän kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vuojoen valuma-alueeseen (14.283) se kuuluu. Järven vedenpinnan korkeus on 138,1 metriä mpy.
97 (luku)
97 (yhdeksänkymmentäseitsemän) on luonnollinen luku, jota edeltää luku 96 ja seuraa luku 98.
St Albans
St Albans on noin asukkaan katedraalikaupunki (city) ja  asukkaan kaupunkipiiri (borough) Hertfordshiren kreivikunnassa Englannissa. Se sijaitsee Verjoen laaksossa, noin 32 kilometriä Lontoon keskustasta luoteeseen. Kaupunkipiiriin kuuluu St Albansin kaupungin lisäksi maaseutua ja Harpendenin kaupunki.
Tromsøya
Tromsøya on saari mantereen ja Kvaløyan välissä Tromssassa Tromssan läänissä. Tromssan keskusta sijaitsee saaren itäpuolella, mutta väestö asuu hajanaisesti ympäri saarta. Tromssan lentoasema sijaitsee saaren länsipuolella. Saari on yhdistetty mannermaahan Tromsøbrua-sillan ja Tromsøysundtunnelen-tunnelin avulla, ja Kvaløyan saarelle Kvaløyslettaan pääsee Sandnessundbrua-siltaa pitkin.
St Albans
St Albans oli ensimmäinen merkittävä kaupunki matkatessa pohjoiseen vanhaa roomalaista tietä, Watling Streetiä, ja paikalla oli roomalainen kaupunki Verulamium, joka oli roomalaisajan Britannian kolmanneksi suurin kaupunki. Roomalaisten poistuttua kaupunkia kutsuttiin ennen nimittämistä St Albansiksi nimellä Verlamchester tai Wæclingacaester.
Tromsøya
Tromsøya on noin 10 km:n pituinen pohjois–etelävälillä. Ylhäällä, keskellä saarta sijaitsee järvi, Prestvannet, joka padottiin vuonna 1867. Talot peittävät suuren osan saaresta, mutta myös metsäalueita on jonkun verran.
St Albans
Kaupungin katedraali, samoin kuin koko kaupunki on saanut nimensä pyhän marttyyri Albanin mukaan. Katedraali sijaitsee paikalla, jossa Alban surmattiin ja johon hänet haudattiin. Mestauspaikalle pystytettiin ensimmäinen kirkko 300-luvulla, paikalle perustettiin luostari 700-luvun lopulla, ja nykyisen suuremman kirkon rakenteissa on osia vuonna 1077 rakennetusta suuremmasta kirkosta ja luostarista.
Tromsøya
Saarella, sen itäpuolella, sijaitsevat mm. Tromssan yliopisto, Pohjois-Norjan yliopistollinen sairaala ja Tromsø Museum.
Väestö
Tromsøya on Norjan väkirikkain saari ohitettuaan Hinnøyan. Saaren väkiluku on 36 088 (1. tammikuuta 2012, ja on jaettu viiteen osa-alueeseen:
Sentrumin alue koostuu nimensä mukaisesti keskustasta ja sen lähiympäristöstä, eli saaren itäisestä puolesta. Nordre Tromsøya on saaren pohjoisosa, ja Søndre Tromsøya sen sijaan eteläosa. Saaren läntisellä puolella sijaitsevat Sommerlyst ja Mortensnes.
HMS Ajax (22)
HMS Ajax (viirinumero 22) oli Britannian kuninkaallisen laivaston Leander-luokan kevyt risteilijä. Alus saavutti mainetta osallistumalla useisiin operaatioihin ja meritaisteluihin toisessa maailmansodassa.
Palvelus
Ajax liitettiin valmistuessaan 8. risteilijäviirikköön Amerikan ja Länsi-Intian laivastoasemalle, kunnes se siirrettiin helmikuussa 1936 3. risteilijäviirikköön. Alus siirrettiin edelleen jo maaliskuussa 1. risteilijäviirikköön Välimeren laivastoon, josta se palasi elokuussa 8. risteilijäviirikköön. Välimerellä aluksella palveleva RAF:n lentue vaihdettiin 718 lentueeksi. Aluksen lentokonekalusto vaihtui maaliskuussa 1938 kahdeksi Fairey Seafoxiksi.
Alus määrättiin Etelä-Amerikan vesille eteläiselle Atlantille toisen maailmansodan syttyessä syyskuussa 1939.
Etelä-Atlantilla
Ajax, Exeter ja HMS Cumberland muodostivat 5. lokakuuta Force G:n, jonka tehtävänä oli Admiral Graf Speen löytäminen. Osasto saapui 27. marraskuuta Port Stanleyyn lepoon, mistä se palasi merelle joulukuun alussa. Exeter ja Cumberland pysäyttivät 5. joulukuuta saksalaisen kauppalaivan Ussukuman, joka upottautui.
Alus oli kommodori Henry Harwoodin Force G:n lippulaiva osaston jahdatessa Saksan laivaston Admiral Graf Speetä. Taistelussa La Plata -joen suulla 13. joulukuuta 1939 saksalaiset osuivat alukseen seitsemän kertaa, mutta se vahingoitti Admiral Graf Speetä enemmän.
Alus aloitti paluumatkansa 22. tammikuuta Freetownista saattajinaan hävittäjät HMS Hasty ja HMS Hero. Alus oli tämän jälkeen korjattava heinäkuuhun 1940, minkä aikana sille asennettiin raskaampi katapultti sekä tutka 279.
Välimerellä
Ajax liitettiin palvelukseen palattuaan 7. risteilijäviirikköön Väli­meren laivastoon. Alus kohtasi 12. lokakuuta 1940 vastaisena yönä Passeron niemen edustalla Italian kuninkaallisen laivsaston laivasto-osaston upottaen torpedoveneet Airone ja Ariel sekä vaurioittaen hävittäjä Artiglierea. Ajaxin tutka sekä apuaseita vaurioitui, ja se oli lähes kuukauden korjattavana ennen paluuta palvelukseen. Korjausten aikana aluksen katapultti poistettiin ja sen tilalle asennettiin neliputkinen kahden naulan ilmatorjuntatykki.
Risteilijä osallistui Matapanin taisteluun maaliskuussa 1941 ja liittoutuneiden joukkojen evakuointiin Kreikasta huhtikuussa 1941. Kreetan taistelussa alus sai osumia III/Syöksypommitusrykmentti 2:n Ju 87 -syöksypommittajan pommeista, mutta osallistui joukkojen evakuointiin saarelta 29. toukokuuta saakka. Aluksen vauriot eivät kuitenkaan estäneet sen osallistumista kesäkuussa Syyrian operaatioon. Alus siirrettiin osaksi Force K:ta Maltalle marraskuussa 1941, mutta vedettiin helmikuussa 1942 pois Maltalta, kun osasto lakkautettiin HMS Neptunen tuhouduttua. Alukselle asennettiin alkuvuodesta kuusi yksiputkista 20 millimetrin ilmatorjuntatykkiä. Alus siirrettiin samalla Englantiin ja Chathamin telakalle korjattavaksi, missä se oli toukokuusta lokakuuhun.
Huollon aikana alukselta poistettiin aiemmin asennettu neliputkinen kahden naulan ilmatorjuntatykki sekä loput katapultin rakenteista sekä puolen tuuman konekiväärit. Alukselle asennettiin kaksi neliputkista kaksinaulaista venekannelle, kolme yksiputkista 20 millimetrin sekä kaksi HACS tulenjohdon etäisyysmittaria alemmalle viestikannelle. Aluksen tutkajärjestelmää päivitettiin lisäämällä tutkat 272, 282 ja 285.
Aluksen ilmatorjunta-aseistuksena oli huhtikuussa 1944 kaksi neliputkista 40 millimetrin Boforsia ja neljä motorisoitua kaksiputkista 20 millimetrin ilmatorjuntatykkiä.
pienoiskuva|Winston Churchill nousee HMS Ajaxiin Ateenan lahdella 1944 Alus palasi toukokuussa Välimerelle, mistä se kutsuttiin jo kuukautta myöhemmin kotimaahan. Osasto K:n aluksena se osallistui Normandian maihinnousussa Gold Beachin pommittamiseen. Se oli elokuussa tukemassa maihinnousua Etelä-Ranskaan. Alus operoi myöhemmin syksyllä Aigeanmerellä Ateenan valtauksen ja kommunistien kapinan aikana.
Alus ei osallistunut juurikaan sodan jälkeiseen palvelukseen, ja se viettikin pääosan ajasta ankkurissa Fal-joella. Alus poistettiin palvelukäytöstä helmikuussa 1948 ja myytiin romuksi 1949. Alus hinattiin 8. marraskuuta pois ankkuripaikaltaan ja se saapui 18. marraskuuta Cashmorelle Newportiin romutettavaksi.